**KTHIM PËRGJIGJE NR. 9 ( 13.05.2022- 23.05.2022)**

**Informacion mbi numrin e kandidatëve të diplomuar në Shkollën e Magjistraturës**

E nderuar znj. \*\*\*\*\*,

Fillimisht doja t’u falënderoja për interesimin tuaj lidhur me çfarë ndodh në Shkollën e Magjistraturës dhe t’u shprehja sigurinë tonë se transparenca në veprimtarinë e përditshme është një prej parimeve themelore të Institucionit.

Për sa jeni interesuar në kërkesën për informim, dërguar në adresën tonë elektronike erik.veizi@magjistratura.edu.al, lidhur me gjashtë çështje të vlerësuara si të rëndësishme për ju, në renditjen përkatëse, ju bëjmë me dije që :

 Sa i përket pyetjes së parë dhe të dytë, ju bëjmë me dije se bazuar në nenin 29, pika 1, me titull “Thirrja për kandidatura”, i ligjit Nr, 96/2016 “Për statusin e gjyqtarëve dhe prokurorëve në Republikën e Shqipërisë”, parashikohet se: “1. Në janar të çdo viti, Këshillat, pasi kanë kryer një analizë të nevojave, përcaktojnë dhe publikojnë numrin maksimal të kandidatëve që pranohen në formimin fillestar për vitin e ri akademik.”. Kësisoj sipas ligjit është Këshilli (KLGJ dhe KLP) organi që dikton nevojat e sistemit për trupë gjyqësore.

 Sa i përket pyetjes së tretë, për vitin akademik 2022-2023, kanë fituar të drejtën për të ndjekur programin e formimit fillestar në Shkollën e Magjistraturës 81 aplikantë, ndër të cilët 76 kandidatë për magjistratë dhe 5 kandidatë për ndihmës ligjor.

 Sa i përket pyetjes së katërt, ju bëjmë më dije se kriteret e pranimit për në formimin fillestar normohen nga neni 28 i ligjit Nr. 96/2016 “Për statusin e gjyqtarëve dhe prokurorëve në Republikën e Shqipërisë”, dhe neni 10 i Rregullores së Brendshme të Shkollës së Magjistraturës;

 Sa i përket pyetjes së pestë, referuar 29 të ligjit Nr. 96/2016, janë Këshillat organet kompetente që kryejnë analizën e nevojave, të cilat në përfundim të analizës përcaktojnë dhe numrin e vendeve vakante për kandidatë për magjistratë.

 Sa i përket pyetjes së gjashtë, ju vendosim në dijeni se për periudhën e kërkuar mbi numrin e kandidatë për magjistratë të diplomuar, i gjeni të renditura si vijon:

- Për vitin 2018 janë diplomuar në Shkollën e Magjistraturës 10 kandidatë për gjyqtar dhe 6 kandidatë për prokuror;

- Për vitin 2019 janë diplomuar në Shkollën e Magjistraturës 15 kandidatë për gjyqtar dhe 10 kandidatë për prokuror;

- Për vitin 2020 janë diplomuar në Shkollën e Magjistraturës 19 kandidatë për gjyqtar, 2 kandidatë për prokuror, 4 kandidatë për këshilltar ligjor dhe 8 kandidatë për ndihmës ligjor;

- Për vitin 2021 janë diplomuar në Shkollën e Magjistraturës 6 kandidatë për këshilltar ligjor dhe 3 kandidat për ndihmës ligjor;

Sa më sipër, për periudhën 2018-2021, në Shkollën e Magjistraturës janë diplomuar 62 kandidatë për magjistratë. Ndërsa për vitin 2022 pritet të diplomohen 46 kandidatë për magjistratë, ndër të cilët 25 kandidatë për gjyqtarë dhe 21 kandidatë për prokuror.

Duke ju falënderuar për mirëkuptimin,

Erik VEIZI